న్యూఢిల్లీ: గత కొద్దిరోజులుగా కురుస్తున్న భారీ వర్షాలు జమ్మూకశ్మీర్లోని దోడా జిల్లాను వణికిస్తున్నాయి. బుధవారం రాత్రి కురిసిన కుండపోత వర్షంతో పలుచోట్ల ఇళ్లు నీటమునిగాయి. వరదల కారణంగా పలువురు మృతిచెందినట్టు అధికారులు చెబుతున్నారు. గల్లంతైనవారి కోసం ప్రత్యేక బృందాలు గాలింపు చర్యలు చేపట్టాయి. ముంపు ప్రాంతాల్లో అధికారులు సహాయక చర్యలు చేపట్టారు. ఈ వర్షాకాలంలో దోడాలో అత్యధిక వర్షాలు కురుస్తున్నాయి. గతవారం ఇదే జిల్లాలో వర్షాల కారణంగా మట్టిగోడలతో కట్టిన ఓ ఇల్లు అమాంతం కూలిపోయింది. దీంతో ముగ్గురు వ్యక్తులు ప్రాణాలు కోల్పోయారు. మరోవైపు రాంబాన్ జిల్లాలో ఇటీవల వరద పోటెత్తడంతో... జమ్మూకశ్మీర్ జాతీయ రహదారిని మూసేయాల్సి వచ్చింది.
newdhilly: gatha koddirojulugaa kurustunna bhari varshaalu jammookashmeerloni doda jillaanu vanikistunnaayi. budhavaaram raatri kurisina kundapota varshamtho paluchotla illu neetamunigaayi. varadala kaaranamgaa paluvuru mruthichendinattu adhikaarulu chebutunnaru. gallantainavaari kosam pratyeka brundaalu gaalimpu charyalu chepattayi. mumpu praantaallo adhikaarulu sahayaka charyalu chepattaru. ee varshaakaalamlo dodaalo atyadhika varshaalu kurustunnayi. gatavaaram ide jillaalo varshaala kaaranamgaa mattigodalatho kattina oo illu amaantam koolipoyindi. deentho mugguru vyaktulu praanaalu kolpoyaru. marovaipu ramban jillaalo iteevala varada potettadamto... jammookashmir jaateeya rahadaarini museyalsi vachindi.